DA
L 205/38
Den Europæiske Unions Tidende
5.8.2022
2. det test- og måleudstyr, der er benyttet til afprøvningen, var fuldt ud egnet til formålet og behørigt kalibreret.
d) Prøveflyvninger med det formål at opnå et typecertifikat skal udføres i overensstemmelse med de metoder, som agenturet har fastsat for sådanne prøveflyvninger.
Ansøgeren om et typecertifikat skal udføre alle de prøveflyvninger, der er nødvendige for at fastslå overensstemmelse med det gældende typecertificeringsgrundlag.
Prøveflyvningerne skal omfatte en periode med drift i den endelige konfiguration af tilstrækkelig varighed til at sikre, at der ikke opstår sikkerhedsproblemer, når luftfartøjet tages i brug.
e) En ansøger om et typecertifikat skal give agenturet lov til at: 1. gennemgå alle data og oplysninger vedrørende påvisningen af overensstemmelse 2. være vidne til eller udføre enhver afprøvning eller inspektion, der udføres med henblik på påvisningen af overensstemmelse 3. foretage en fysisk inspektion af den første artikel i materiellet i den endelige konfiguration for at kontrollere konstruktionens overensstemmelse med typecertificeringsgrundlaget og de gældende miljøbeskyttelseskrav samt eventuelle andre undersøgelser, der kræves i henhold til punkt 21L.B.46.
f) Når påvisningen af overensstemmelse er afsluttet, erklærer ansøgeren over for agenturet, at: 1. der er påvist overensstemmelse med det typecertificeringsgrundlag og de gældende miljøbeskyttelseskrav, som agenturet har fastlagt og meddelt ansøgeren i henhold til punkt 21L.B.43 og 21L.B.45, jf. planen for påvisning af overensstemmelse, og 2. der ikke er påvist funktioner eller egenskaber, der betyder, at materiellet ikke er miljøforeneligt, eller at det er usikkert til de former for anvendelse, hvortil der ansøges om certificering.
21L.A.26
Typekonstruktion
Ansøgeren om et typecertifikat skal definere materiellets typekonstruktion, således at det kan identificeres klart og tydeligt, med angivelse af: a) tegninger og specifikationer og en liste over de tegninger og specifikationer, der er nødvendige for at fastlægge konfigurationen og materiellets konstruktionsegenskaber b) oplysninger om de anvendte materialer og processer c) oplysninger om fremstillings- og installationsmetoderne d) eventuelle luftdygtighedsbegrænsninger e) miljøforenelighedskravene og f) alle andre data, som ved sammenligning tillader bestemmelse af luftdygtigheden, og, hvis det er relevant, den miljømæssige forenelighed af nyere materiel af samme type.
21L.A.27
Krav til udstedelsen af et typecertifikat
Ansøgeren skal for at få udstedt typecertifikat: a) påvise sin konstruktionskompetence i henhold til punkt 21L.A.23 b) påvise konstruktionsoverensstemmelse i henhold til punkt 21L.A.25 c) for typecertifikater til luftfartøjer, påvise, at motoren eller propellen, eller begge dele, hvis de er installeret på luftfartøjet, enten: 1. er omfattet af et typecertifikat, der er udstedt eller fastslået i henhold til bilag I (del 21), eller der er udstedt i henhold til dette bilag, eller 2. er omfattet af ansøgningen om et typecertifikat til luftfartøjet, idet ansøgeren har sikret motorens og propellens overensstemmelse i forbindelse med påvisningen af overensstemmelse i henhold til punkt 21L.A.25 d) påvise, at der ikke er konstateret udestående resultater i forbindelse med den fysiske inspektion af den første artikel i materiellet i den endelige konfiguration eller i forbindelse med eventuelle andre undersøgelser, som agenturet har foretaget i henhold til punkt 21L.B.46, litra c) og d).